Úradný vestník 017 , 19/03/1959 S. 0309 - 0311

Fínske špeciálne vydanie: Kapitola 11 Zväzok 1 S. 0005

Švédske špeciálne vydanie: Kapitola 11 Zväzok 1 S. 0005

Grécke špeciálne vydanie: Kapitola 11 Zväzok 1 S. 0003

Španielske špeciálne vydanie: Kapitola 12 Zväzok 1 S. 0024

Portugalské špeciálne vydanie Kapitola 12 Zväzok 1 S. 0024

UNTS 1959 VOL 335 S. 161

UN-18/06/1959-4783



Dohoda spojené štáty – euratom Dohoda medzi európskym spoločenstvom pre atómovú energiu (Euratom) AVLÁDOU SPOJENÝCH ŠTÁTOV AMERICKÝCH BERÚC DO ÚVAHY, že Európske spoločenstvo pre atómovú energiu (Euratom) bolo založené Belgickým kráľovstvom, Spolkovou republikou Nemecko, Francúzskou republikou, Talianskou republikou, Luxemburským veľkovojvodstvom a Holandským kráľovstvom Rímskou zmluvou z 25. marca 1957 s cieľom prispieť vytvorením podmienok nevyhnutných pre rýchle vybudovanie a rast jadrového priemyslu k zvýšeniu životnej úrovne v členských štátoch a k rozvoju obchodných vzťahov s ostatnými krajinami; BERÚC DO ÚVAHY, že vláda Spojených štátov amerických stanovila program medzinárodnej spolupráce, ktorý má zúčastneným štátom umožniť využívať výsledky mierového využitia atómovej energie, a to v rozsahu, v akom to umožní technický pokrok a záujmy spoločnej obrany a bezpečnosti; BERÚC DO ÚVAHY, že Európske spoločenstvo pre atómovú energiu (Euratom) a vláda Spojených štátov vyjadrili spoločné želanie úzko spolupracovať v oblasti mierového využitia atómovej energie a že Európske spoločenstvo pre atómovú energiu (Euratom) má v úmysle podporovať rozsiahly program sľubujúci prospech pre obe strany; BERÚC DO ÚVAHY, že dohoda predpokladajúca spoluprácu v oblasti mierového využitia atómovej energie povedie k plodnej výmene skúseností a výsledkov technického pokroku a otvára novú éru vzájomne prospešného konania tak na úrovni vlád, ako aj na úrovni odvetví, a zároveň posilňuje solidaritu v rámci Európy aj za Atlantickým oceánom, ZMLUVNÉ STRANY SA DOHODLI TAKTO: Článok I Zmluvné strany budú spolupracovať v rámci programov na podporu mierového využitia atómovej energie. Táto spolupráca sa bude uskutočňovať priebežne a podľa potreby na základe dohodnutých podmienok a ustanovení a podlieha všetkým právnym predpisom platným pre obe zmluvné strany. Zmluvné strany sa najmä dohodli, že spolupráca vlády Spojených štátov amerických sa bude uskutočňovať podľa platných právnych predpisov podľa dohody o spolupráci uzatvorenej v súlade s bodom 123 "Atomic Energy Act" (Zákona o atómovej energii) z roku 1954 v znení neskorších predpisov. Článok II "Zmluvnými stranami" sa v tejto dohode rozumejú Európske spoločenstvo pre atómovú energiu (Euratom), zastúpené Komisiou, a vláda Spojených štátov amerických. "Zmluvnou stranou" sa rozumie jedna zo zmluvných strán. Článok III Táto dohoda nadobúda platnosť dňom, v ktorý každá zo zmluvných strán dostane od druhej zmluvnej strany písomné oznámenie o splnení všetkých zákonných a ústavnoprávnych predpokladov pre nadobudnutie platnosti tejto dohody. NA DÔKAZ TOHO zástupcovia, riadne k tomu splnomocnení, podpísali túto dohodu. V Bruseli 29. mája 1958 a vo Washingtone 19. júna 1958 vo dvoch prvopisoch v jazyku anglickom, francúzskom, holandskom, nemeckom a talianskom, pričom všetky znenia majú rovnakú platnosť. Za vládu Spojených štátov amerických: John Foster Dulles Lewis L. Strauss Za Európske spoločenstvo pre atómovú energiu (Euratom): Louis Armand Enrico Medi Paul De Groote Heinz Krekeler E. M. J. A. Sassen --------------------------------------------------